जमीन पर, उनके सहयोगी यह पक्का करते हैं कि नेता के पास यूपी उदय के लिए डींगें हांकने के पर्याप्त कारण मौजूद रहें. एक अन्य भरोसेमंद अधिकारी नवनीत सहगल कहते हैं कि 10 साल में राज्‍य के पास अतिरिक्त बिजली होगी. 10,000 मेगावाट की क्षमता वाले प्लांट का निर्माण चल रहा है. सड़कों से जुड़ी उनकी कुछ परियोजनाएं पर्यावरण संबंधी मंजूरी न मिलने से अधर में लटकी हुई हैं. सड़कों और बिजली में निवेश की गई उनकी रकम जमीन से बेदखल किए गए लोगों को दी जाने वाली सुविधाओं से मेल खाती हैः एक ऐसे राज्‍य में गरीबों को घर और नकदी का फायदा, जहां 38 फीसदी लोग गरीबी रेखा से नीचे रहते हैं. सहगल कहते हैं, ''उनके पास 3डी विजन है.''